**Πλάνο ολοκλήρωσης και αξιολόγησης του μαθήματος «Κλινικής Νευρολογικής Φυσικοθεραπείας Ι» εαρινού εξαμήνου 2019-2020 του Τμήματος Φυσικοθεραπείας, με την επανέναρξη των εκπαιδευτικών διαδικασιών.**

Σε ακολουθία των αποφάσεων της Συγκλήτου του Πανεπιστημίου Πατρών (αρ. πρωτ. 428/16115 και 429/16125/22-05-2020), αλλά κι σε συμφωνία με την υπ’ αριθμ. 304/20-05-2020 Εισήγηση της Επιτροπής για την Εκπαιδευτική Λειτουργία του Πανεπιστημίου στις Συνθήκες της Επιδημίας COVID-19, για τη διεξαγωγή των εξετάσεων, παραθέτουμε πλάνο ολοκλήρωσης της **Κλινικής Νευρολογικής Φυσικοθεραπείας Ι** και διεκπεραίωσης της εξέτασης του μαθήματος, διασφαλίζοντας την υγεία και ασφάλεια των φοιτητών, του προσωπικού κι όλων των μελών της Ακαδημαϊκής Κοινότητας του Τμήματος

Συγκεκριμένα για την **ολοκλήρωση του κλινικού μέρους του μαθήματος** με την επανέναρξη της εκπαιδευτικής διαδικασίας, και με βάση το γεγονός ότι i) παρατείνεται η απαγόρευση της λειτουργίας των ειδικών σχολείων που ήταν η βασική δομή/φορέας υλοποίησης του κλινικού μέρους του μαθήματος Κλινική Νευρολογική Φυσικοθεραπεία Ι και ii) οι φοιτητές του συγκεκριμένου μαθήματος, στο ίδιο εξάμηνο, πραγματοποιούν κλινική άσκηση σε Νοσοκομειακό φορέα για άλλο κλινικό μάθημα, κι συνεπώς η διεξαγωγή 2 κλινικών μαθημάτων στον ίδιο χώρο εγκυμονεί κινδύνους για την ασφάλεια και υγεία των φοιτητών αλλά και δυσχεραίνει, παρά διευκολύνει, την υλοποίηση όλων των κλινικών, προτείνεται:

**Να ολοκληρωθεί εκπαιδευτικά το κλινικό μέρος του μαθήματος Κλινική Νευρολογική Φυσικοθεραπεία Ι, αποκλειστικά με μεθόδους εξ’ αποστάσεως εκπαίδευσης**

Συγκεκριμένα εισηγούμαστε:

1. Τη συνέχιση για δύο επιπλέον εβδομάδες της *ασύγχρονης εκπαίδευσης,* μέσω της πλατφόρμας e-class, όπου θα δίνονται στους φοιτητές κλινικά παιδιατρικά περιστατικά, και βίντεο, για ανάλυση, και σχεδιασμό προγράμματος φυσικοθεραπευτικής αποκατάστασης για κάθε ένα από αυτά
2. Ολοκλήρωση του κλινικού μαθήματος με κατάθεση γραπτής εργασίας, πάνω σε κλινικό περιστατικό, την οποία εργασία οι φοιτητές θα καταθέσουν στην πλατφόρμα e-class (εργαλείο ‘εργασίες’), και η οποία θα αποτελεί μέρος της αξιολόγησης του φοιτητή στο μάθημα (βλέπε παρακάτω ‘αξιολόγηση’)

Σε σχέση με την **αξιολόγηση του μαθήματος Κλινικής Νευρολογικής Φυσικοθεραπείας Ι αυτή θα πραγματοποιηθεί με εξ’ αποστάσεως μεθόδους** ως εξής:

**Α) Προφορική εξ΄ αποστάσεως εξέταση** με χρήση τηλεδιάσκεψης (για την εξέταση του Εργαστηριακού & Κλινικού μέρους), η οποία θα πραγματοποιηθεί στα ακροατήρια των εργαστηριακών ομάδων σε προγραμματισμένες ώρες, καθορισμένες από τον υπεύθυνο διδάσκοντα

**Β) Αξιολόγηση με γραπτές εργασίες και ασκήσεις** (για την εξέταση του Θεωρητικού μέρους) i) όπως αυτές έχουν δοθεί κατά τη διάρκεια του εξαμήνου από τους υπεύθυνους καθηγητές και έχουν κατατεθεί από τους φοιτητές στο e-class (εργαλείο ‘εργασίες’ ή ‘ασκήσεις’ ), ii) με **την τελική εργασία** η οποία θα δοθεί στα πλαίσια της επαναλειτουργίας των κλινικών (βλέπε παραπάνω). Βλέπε οδηγίες «Τελική Εργασία» παρακάτω.

Η ποσοστιαία αναλογία κάθε μέρους της αξιολόγησης στον τελικό βαθμό του φοιτητή για το μάθημα, θα αποφασιστεί από τον υπεύθυνο καθηγητή του μαθήματος.

**ΟΔΗΓΙΕΣ ΓΙΑ ΤΕΛΙΚΗ ΕΡΓΑΣΙΑ ΣΤΗΝ ΚΛΙΝΙΚΗ ΝΕΥΡΟΛΟΓΙΚΗ ΦΥΣΙΚΟΘΕΡΑΠΕΙΑ Ι**

Μέσω της εργασίας αυτής ο φοιτητής θα αξιολογηθεί για την ικανότητα του να συνθέτει δεδομένα κι πληροφορίες από ένα κλινικό περιστατικό, ώστε να οργανώσει ένα θεραπευτικό πλάνο, αξιολογείται στην ικανότητα και τη γνώση του για το πώς να επιλέξει τις κατάλληλες κι πιο αξιόπιστες μεθόδους αξιολόγησης, ενώ παράλληλα βαθμολογείται για το επίπεδο ανάπτυξης της κριτικής σκέψης και του κλινικού συλλογισμού για το σχεδιασμό και την σύνθεση της προοδευτικότητας του θεραπευτικού προγράμματος αποκατάστασης.

Με σκοπό λοιπόν την ολοκλήρωση των μαθησιακών αποτελεσμάτων του μαθήματος ο φοιτητής στα πλαίσια της εργασίας αυτή καλείται να αναλύσει μια μελέτη περίπτωσης παιδιατρικού νευρολογικού περιστατικού που θα του έχει προηγούμενα δοθεί από τον εκπαιδευτικό. Συγκεκριμένα ο φοιτητής θα πρέπει να:

* 1. Καταγράψει βασικές πληροφορίες για το περιστατικό, αναπτύσσοντας βάσει πηγών από την αρθρογραφία, την παθολογική ανατομία-φυσιολογία του, την κλινική του εικόνα, τους τρόπους φυσικοθεραπευτικής αξιολόγησης,
  2. υποστηρίξει αρθρογραφικά την επιλογή των κατάλληλων κι επιστημονικά τεκμηριωμένων μέσων αξιολόγησης
  3. Να παρουσιάσει την κλινική συλλογιστική για το πώς, βάσει των στοιχείων της αξιολόγησης, θα αναπτύξει τους στόχους κι τη θεραπευτική προσέγγιση του συγκεκριμένου περιστατικού
  4. Να αναπτύξει τις κλινικές μεθόδους που θα επιλέξει για θεραπεία τόσο σε ένα περιβάλλον νοσοκομειακό όσο και στο περιβάλλον των ειδικών σχολείων και να παρουσιάσει ένα προοδευτικό πρόγραμμα αποκατάστασης για το συγκεκριμένο σενάριο της εργασίας αιτιολογώντας κάθε επιλογή του

Η εργασία θα πρέπει να

* Συνοδεύεται από φωτογραφίες και ολιγόλεπτες βιντεοσκοπημένες λήψεις που θα παρουσιάζουν τις εφαρμογές και τις τεχνικές που θα χρησιμοποιήσει ο φοιτητής για την αξιολόγηση του ασθενή αλλά και για το πρόγραμμα αποκατάστασης που θα εφαρμόσει (προσομοίωση εφαρμογών σε κάποιο υγιές άτομο από το στενό περιβάλλον του φοιτητή). Τα βίντεο θα πρέπει να λαμβάνουν όλο το χειρισμό, τις λαβές, τις θέσεις του ασθενή κι να φαίνεται η πραγματοποίησή τους από τον φοιτητή. Τα βίντεο - σε ξεχωριστό αρχείο- θα στέλνονται μαζί με την εργασία στον καθηγητή για αξιολόγηση
* Έχει έκταση σε κείμενο έως 2000-2500 λέξεις
* Για τη συγγραφή της εργασίας απαιτείται η χρήση 10-15 άρθρων από αξιόπιστες βάσεις δεδομένων ([www.pubmed.com](file:///C:\Users\user\Downloads\www.pubmed.com), [www.sciencedirect.com](file:///C:\Users\user\Downloads\www.sciencedirect.com), [www.google.scholar](http://www.google.scholar)) χρησιμοποιώντας λέξεις κλειδιά. Μπορείτε να ζητήσετε κι τη βοήθεια της βιβλιοθήκης για την εύρεση άρθρων. Κάθε πληροφορία πρέπει να συνοδεύεται από βιβλιογραφικές πηγές

Η παράδοση της εργασίας θα πρέπει να γίνει έως την 30η Ιουνίου 2020, ώρα 23.59.

Η Υπεύθυνη της Κλινικής Νευρολογικής Άσκησης